Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
19 ส.ค. 2559

ยังคงมอง SET มีความเสี่ยง “พักฐาน” ในระยะสั้น… “เลือกซื้อ” BJC
ดัชนี SET อยู่ที่ 1,548.06 จุด +1.05 จุด +0.07% ปริมาณซื้อขาย 24,945  ลบ.
 
แนวรับ :          1,542 / 1,530          แนวต้าน :          1,550 / 1,566
 
สรุปทิศทางและแนวโน้มตลาด
ยังมอง SET มีความเสี่ยง “พักฐาน” ระยะสั้น…จาก 1) SET ปรับสูงขึ้นเกือบ 10% หลัง Brexit ในช่วงเกือบ 2 เดือนที่ผ่านมา 2) เครื่องมือทางเทคนิค ไม่ว่าจะเป็น MACD, Stochastic และ RSI ต่างทำสัญญาณ Bearish divergence พร้อมกัน 3) แม้จะเริ่มเห็นการเร่งปรับประมาณการกำไรและราคาพื้นฐานบริษัทจดทะเบียนขึ้นแล้วในช่วง 1 เดือนที่ผ่านมา แต่ยังช้ากว่าการปรับขึ้นของ SET ซึ่งส่งผลให้ upside เฉลี่ยต่อราคาเป้าหมายหุ้นส่วนใหญ่แคบลง ดังนั้น หาก SET ปรับตัวขึ้นได้ต่อ ก็คาดว่าจะไม่แรงเท่าช่วงที่ผ่านมาอยู่ดี แนะนำ “จำกัดความเสี่ยง” และ “เลือกซื้อ” หุ้นที่มีโอกาสถูกปรับประมาณการขึ้นต่อ และความเสี่ยงจำกัด
“เลือกซื้อ” หุ้น BJC ต่อเนื่อง เป้าหมายทางพื้นฐาน 50 บาท หนุนโดย 1) คาดกำไร 3Q16 แข็งแกร่งจากการรวมกำไร BIGC (ถือ 98%) เข้ามา เต็มไตรมาส 2) ค่าใช้จ่ายดอกเบี้ยที่จะลดลงอีก จากการ refinance 3) การขยายสาขาในเชิงรุกมากขึ้น หนุนกำไรเติบโต 20% ในปี 2018 4) หุ้นยัง Under-own โดยนักลงทุนสถาบันทั้งในและต่างประเทศ (ณ สิ้นเดือน มิ.ย กองทุนรวมฯไทย ถือ BJC เพียง 5 พันล้านบาท ซึ่งน้อยมาก เทียบกับขนาดกองทุนรวมฯที่เน้นลงทุนหุ้นในไทยกว่า 5 แสนล้านบาท) และด้วย Market Cap ที่ใหญ่อันดับ 20 +/- จะมีโอกาสสูงที่จะถูกนำเข้าไปรวมในดัชนี SET50 และ MSCI ภายในสิ้นปีนี้ 5) เป้าหมายทางเทคนิค 48.25 บาท และ 52 บาท ตามลำดับ
 
หุ้นที่น่าสนใจทางเทคนิค
LIT “ซื้อ” ราคาหุ้นกลับตัวขึ้นด้วยแท่งเทียน Tweezers Bottom ไม่หลุดเส้นค่าเฉลี่ยระยะเดือน พร้อมปริมาณการซื้อขายหนาแน่นสนับสนุน สอดคล้องกับเครื่องมือ DI+ กลับมาชี้ขึ้นอีกครั้ง มีแนวต้านแรกที่ 12.10 บาท และถัดไปที่ ATH 12.50 บาท
AAV “ซื้อ” ราคาหุ้นแกว่งตัวยกฐานขึ้นหลังพักตัวไม่หลุดเส้นค่าเฉลี่ยระยะสัปดาห์ สอดคล้องกับเครื่องมือ ADX ชี้ขึ้นและเส้นค่าเฉลี่ยทำ Golden Cross ยืนยันแนวโน้ม มีแนวต้านแรกที่จุดสูงก่อนหน้า 7.80 บาท ผ่านได้มีแนวต้านถัดไปที่ 8.10 บาท
MFEC “ซื้อ” ราคาหุ้นแกว่งขึ้นต่อหลังพักตัวด้วยแท่งเทียน Rising Three Method พร้อมปริมาณการซื้อขายสูงขึ้นสนับสนุน สอดคล้องกับเครื่องมือ MACD เป็นบวกชี้ขึ้นเป็นจังหวะซื้อเก็งกำไร มีแนวต้านแรกที่ 5.10 บาท และถัดไปที่ GAP 5.40 บาท
 
 